Panthers-rugbyklub geskors na beweerde rasvoorvalDie Panthers-rugbyklub van Edenvale aan die Oos-Rand is deur die Goue Leeus Rugbyunie (GLRU)geskors na beweerde rassistiese geweld tydens ŉ wedstryd teen die Soweto-rugbyklub die naweek. Die GLRU sê die Panthers is geskors nadat sy nierassisme- en ontwikkelingskomitees verklarings nagegaan het van diegene wat betrokke was by die wedstryd. Die GLRU sê die Panthers en sy lede word met onmiddellike effek verbied om om deel te wees van enige GLRU-aktiwiteite. Daar sal ook verdere aksie teen die klub geneem word nadat bewysstukke en verslae aan die GRLU se dissiplinêre komitee oorhandig is. Volgens berigte is ses spelers van die Soweto-rugbyklub beseer toe spelers én toeskouers van die Panthers-klub hulle glo aangeval het. Die Panther-rugbyklub beweer hulle is aangerand.